Sikke et utroligt sted!
Gravrøvere har ødelagt en 2000 år gammel grav fyldt med mumier
At finde sådan et gravkammer gør opholdet i ørkenen umagen værd.
Arkæologer undersøger resterne for at forstå, hvad der er sket.
Okay. Der er den.
Helt utroligt. Mumien ser ikke ud, som de plejer.
Det må straks undersøges.
Det gamle Egyptens storslåede pyramider.
De blev bygget for at beskytte store konger og dronningers grave -
og de ufattelige rigdomme, de blev begravet med.
Men siden de rejste sig af ørkenen -
har de været mål for gravrøvere.
Striden mellem gravbyggere og gravrøvere -
har raset i årtusinder.
Nu afdækker Egyptens arkæologer gravplyndringens hemmeligheder.
Hvordan pyramider og grave blev udviklet til at beskytte de døde -
og hvordan moderne teknologi kan få vigtig information -
af de ødelæggelser røverne efterlod.
I Sakkara besøger den britiske arkæolog John Ward -
Egyptens allerførste pyramide. Djosers trinpyramide.
Menneskets første skyskraber. En fantastisk bedrift.
John og hans kone, arkæolog Maria Nilsson, har tilbragt 14 år -
med at udforske faraoernes grotter ved Nilen.
I dag undersøger John, hvordan de, der byggede den første pyramide -
forsøgte at beskytte dens rigdomme mod gravrøvere.
For tyvene var denne enorme konstruktion som et fyrtårn.
Gravrøvere var det gamle Egyptens plage.
Egyptere blev ofte begravet med guld og andre værdier -
og de rigeste fik store skatte med i graven.
For røverne var det uimodståeligt, og det vidste bygherrerne.
Under tusindvis af ton kalksten -
går en lodret skakt 27 meter ned til gravkammeret.
Her blev faraoens mumie stedt til hvile i en stor granitsarkofag.
En fem kilometer lang labyrint af underjordiske tunneler -
bestrøet med offergaver, beskyttede gravkammeret -
for at bevare faraoens lig og rigdomme for altid.
Det utrolige er, at bedriften siges at være selve pyramiden -
der rejser sig af ørkenen, men i virkeligheden er det labyrinten.
Tunnelerne bare fortsætter og fortsætter.
Med de mange falske døre og blindgyder -
skal labyrinten forvirre og afskrække tyveknægte.
Efter kun ti minutter har jeg allerede mistet orienteringen.
Efter labyrinten skulle røverne trænge ind i gravkammeret -
for at få fat i skattene derinde.
De gamle egyptere troede, at de kunne tage værdier -
som smykker og møbler med til livet efter dette.
Så for at beskytte faraoen og skattene -
forseglede man indgangen til kammeret med enorme granitsten.
Efter at have klaret labyrintens udfordringer og være faret vild -
blev de mødt af disse stakke af granitblokke -
og skjult bag dem stod sarkofagen med den levende gud, faraoen selv.
Pyramiden var konstrueret til at holde tyve væk.
Men som næsten alle andre pyramider i Egypten er den tom.
Røverne fandt en vej ind.
Pyramiderne klarede ikke -
deres opgave, som var at beskytte faraoen og hans rigdomme.
Det ser vi tegn på overalt.
Når røvere brød ind i grave, ledte de efter værdier -
som var lette at bære. Som smykker og guld.
Ofte gik de efter mumierne -
da de havde eftertragtede hellige amuletter skjult under bandagen.
De tog også den værdifulde hvide kalksten, der dækkede pyramiderne -
til brug i deres egne byggeprojekter.
Men de gamle egyptere straffede gravrøvere hårdt.
Blev de fanget, blev de spiddet offentligt på pæle.
Trods faren plyndrede de næsten alle de fornemme gravpladser -
inklusive pyramiderne.
Hvordan kom røverne ind i de beskyttede grave?
For at finde svar besøger John stedet for et de mest vovede røverier -
perfekt bevaret i årtusinder.
I Deir el-Bahri i Luxor -
bag klipperne i Kongernes Dal ...
... udgraver den egyptiske arkæolog Fahty Yaseen og hans team -
en kolossal grav ...
... som er bygget cirka 1500 år efter pyramiderne.
Fahty har drømt om at blive arkæolog -
siden den dag han besøgte Luxor med skolen.
Han har arbejdet her de sidste 30 år.
Graven indgik i et stort kompleks med en udsmykket gård -
som skulle vidne om de gravlagtes høje sociale status.
Men ligesom pyramiderne virkede stedet som en magnet på røvere.
Det er et rod af knogler, mumificerede rester og potteskår.
Det bliver meget svært for os, da vi har mistet mange informationer.
Fahty vil vide, hvorfor netop denne grav er så ødelagt.
Overraskende nok, i det gamle Egypten -
var skatte og værdier ikke det eneste, man stjal.
Graven selv havde en værdi -
som genbrug for kommende noble familier.
Var det røvere, der ødelagde graven?
Eller blev den tømt til brug for andre?
For at få svar leder Fahty efter gravens oprindelige ejer.
Udgravningen skal foregå langsomt med tålmodighed og håb.
Teamet har ryddet en vej til gravkammeret -
hvor de håber at finde gravejerens lig.
Hvem det end var, var vedkommende rig.
Graven har en fremtrædende plads ved siden af Hatshepsuts tempel.
Den overdådige indgang og nedsænkede gård -
skulle gøre indtryk under under særlige højtider for de døde.
En falsk dør, skåret ud i korridorens vestlige mur -
var ifølge de gamle egyptere en portal for gravejerens sjæl.
Under store fejringer kom de gamle egyptere hertil -
med gaver som mad, drikke og blomster -
som de mente, at sjælene kunne få med ind i det næste liv.
De tilbragte natten her for at kommunikere -
med forfædrenes sjæle i drømme.
Men gravene blev ikke kun mål for røvere -
men også for folk, der ville have dem til sig selv.
Efter flere ugers arbejde har Fahtys team ryddet vejen -
til gravkammeret i gravens centrum.
Fahty kan nu for første gang se, om den oprindelige ejer er derinde.
Sikke en enorm grav.
Åh gud.
Som i resten af graven er rodet på gravkammerets gulv -
tegn på, at gravrøvere var i rummet for længe siden.
Alt er blevet ødelagt -
af røvere i gamle dage.
Tingene ligger ikke, som de burde.
Det vides ikke, hvornår og hvorfor graven blev ødelagt.
Var det røvere på jagt efter skatte?
Eller fjernede nogen den oprindelige ejer -
for at genbruge graven med en ny mumie i dennes sted?
Tyvene på den tid ødelagde alting.
Gravkammeret indeholder ingen mumier.
Den oprindelige ejer er blevet flyttet eller ødelagt.
Vi ved intet endnu. Det er svært at tyde.
Men i hovedkammeret har Fahtys cheftekniker fået et gennembrud.
Han har fundet uberørt mumie.
Vi er heldige, for vi har fundet en smuk mumie.
Umiddelbart ser den ud til at være i god stand.
I Filadelfia, en oldtidsby i ørkenen syd for Kairo ...
Kom så! Løft.
... har den egyptiske arkæolog Basem Gehad brugt år på -
at udgrave en nekropol under ørkenen.
I dag er han og hans team på vej til en grav -
fra den egyptiske civilisations sidste år.
Den blev bygget næsten 2500 år efter den første pyramide -
og konstrueret specielt til at holde røvere ude.
Bygherrerne havde lært af forgængernes fejl.
De markerede ikke graven med en pyramide eller et tempel -
men gemte den i ørkenen i bunden af en 23 meter dybt skakt.
Idéen med en begravelsesskakt dybt ned i bjerget var -
at sikre den mod røvere. Som at sikre livet efter døden.
Vi er meget spændte på at se, hvad der kan være derinde.
Men hvor succesfulde var gravbyggerne?
Lykkedes det dem holde røverne væk? Basem må ned for at undersøge det.
For at kunne gøre det -
må de slæbe et 200 kilo tungt manuelt spil op på bjerget -
og montere det over skakten.
Kom så. Stram boltene, spænd stilladset.
Vi må huske sikkerheden.
Spillet er på plads.
- Langsomt. - Og Basem er klar til at gå ned.
Over med den. Okay. Og ned.
Pas på at hovedet ikke rammer planken.
Sænk den langsomt og forsigtigt. Okay, ned ...
Det er skræmmende og farligt.
Svigter spillet, kan faldet slå ham ihjel.
Flot!
Slække og løsne.
På bunden mødes han af et forbløffende syn.
- Utroligt. - Snesevis af mumier.
Ti meter nede begynder Basem at undersøge den skjulte grav.
Beskyttede den de døde, eller har her været røvere?
Det er et utroligt sted.
Jeg kan se en hel mumie -
og for enden af rummet er der -
endnu en hel mumie.
Det er et enormt kompleks på 28 kvadratmeter.
Det beviser, at det var en grav for overklassen.
Bygherrer har hugget tre gravkamre ud i grundfjeldet -
som huser cirka 80 omhyggeligt indpakkede mumier.
At finde sådan en grav gør opholdet i ørkenen umagen værd.
Men noget er galt.
Basem er ikke den første i graven.
Der er tydelige tegn på plyndring -
og det meste af indholdet er ødelagt.
Her har været gravrøvere -
og det lader til, at de tog de værdifulde, smukke genstande.
Når de gamle egyptere døde, placerede deres slægtninge mad -
drikkevarer og hverdagsting i deres grave.
De velhavende valgte mere overdådige ejendele -
som våben, gyldne møbler og selv stridsvogne.
De troede, at man kunne tage tingene med til livet efter døden -
som beskyttelse og opretholdelse.
Men skattene i overklassens grave var eftertragtede blandt tyve.
Basems opgave bliver nu at se, hvad røverne efterlod.
De tog alle maskerne, bortset fra resterne af en forgyldt maske -
som ligger der og skinner.
Et fint eksempel på det -
der kan have været det sidste nye i perioden.
Masken viser, at der kan være meget tilbage -
i den ødelæggelse, røverne efterlod.
Basem må finde tegn på, hvornår og hvordan graven blev plyndret.
Det ligner et gerningssted.
Man skal samle beviser, samle alle spor.
Her er stadig meget at gøre.
I Deir el-Bahri i Luxor -
søger Fahty den oprindelige ejer af denne plyndrede grav.
Teamet har fundet en mageløs mumie ved indgangen.
Det er den bedste mumie, vi fundet her.
Den er helt komplet.
Vi kan se hoved, arme, krop og ben.
I sine 30 år som professionel arkæolog -
er det en af de mest uberørte mumier, Fahty har fundet.
Åh. Komplet, hvad?
Meget flot. Utroligt.
Det ligner en næsten komplet mumie.
Men hvorfor ligger den her? Hvorfor lige her?
Det er mystisk, at mumien ligger i gangen.
Ejeren af graven burde ligge i gravkammeret.
Vi forstår ikke, hvorfor den ligger her.
Det er ikke dens oprindelige plads.
Det kan være tyve, der har anbragt den her.
Efter begravelsen af ejeren af den her grav -
kan en anden have brugt den.
Er mumien den oprindelige ejer, kan det sige noget om det, der skete.
Var det røvere eller rige, der genbrugte graven senere?
For at få mere at vide må Fahty tage prøver af mumien.
Jeg håber, det vil give megen information -
at vi får at vide, om det er den oprindelige ejer eller en senere.
Men først skal mumien flyttes væk fra graven.
Vær forsigtig.
Det er en vanskelig procedure.
Mumien er tusinder af år gammel og kan let smuldre.
Det skal være stabilt.
Kan efterladenskaberne afsløre, hvad der skete her?
Er den mumie gravens oprindelige ejer -
eller kom han til senere?
I skyggen af Meidum-pyramidens ruiner -
undersøger John et af fortidens største røverier.
Han vil vide, hvordan gravrøvere kom ind -
i en af det gamle Egyptens bedst beskyttede grave.
Det er et opsigtsvækkende monument.
Denne storslåede bygning rejser sig bogstavelig talt af ørkenen.
Denne enorme vold på 90x45 meter kaldes en "mastaba".
En gravform, der kom før pyramiderne.
Den kaldes Mastaba 17 -
og er en af de største og mest imponerende i hele Egypten.
Modsat pyramiderne og deres komplicerede system af tunneller -
var mastabaer helt forseglede.
Når den var færdig, skulle ingen gå derind.
Det var en evig bolig for dem, der var begravet derinde.
I mastabaens centrum -
lå et enkelt lig i en solid granitsarkofag -
med et tre tons tungt låg.
Sarkofagen stod i et kalkstenskammer -
hvis indgang var forseglet af kolossale kalkstensblokke.
Selve kammeret lå cirka ti meter nede i en naturlig fordybning.
En enorm konstruktion af mursten og småsten dækkede kammeret -
og fordybningen, og der er ingen vej ind eller ud.
30 meter sten lå mellem den begravede og overfladen.
Som en fæstning for de døde, lag på lag på lag -
for den ene person, der lå i sarkofagen i hovedkammeret.
Men ikke engang det var nok til at lukke røvere ude.
På sydsiden ser John en tunnel, som røvere har skåret ud i hånden.
Se lige her! De har ikke kun hugget -
igennem alle stenene i facaden.
De har også gravet en tunnel under mastabaen.
For at forstå hvordan de udførte et så vovet røveri -
har John fået særlig tilladelse til at gå ind i deres tunnel.
Jeg erkender, at jeg ikke ser frem til at gå ind i mørket ...
Ved Filadelfias nekropol -
undersøger Basem en skjult grav.
Han vil vide, hvem der plyndrede gravkamrene og hvornår.
Han har fundet en tilsyneladende urørt mumie -
og en uskadt dødsmaske.
Det kan være mere mellem murbrokkerne.
Måske kan vi finde et spor, der siger noget om gravrøverne.
Så ville vi kunne forstå, hvornår og hvem der hærgede graven.
Basem må undersøge kammeret centimeter for centimeter.
Normalt ville det tage dage af vanskeligt arbejde -
men teamet bruger avanceret teknik -
som mere ligner noget fra et moderne gerningssted.
Det er den mest avancerede teknik, der bruges i arkæologien.
Jeg er spændt på at se resultatet.
Basem scanner kammeret -
et kamera tager hundredvis af billeder i sekundet -
og en laser måler op med millimeterpræcision.
Sammen genererer de en højopløst model af hele graven -
så Basem kan se ting, det blotte øje ikke kan se.
Okay. Færdig.
Helt utroligt.
Nu kan vi se hver eneste lille detalje i dette rum.
Da de analyserer modellen, opdager Basem noget uventet.
Her er noget interessant.
Mumien ser ikke ud som sædvanlig. Det vil vi straks undersøge.
Mumien kan give et vink om, hvem der plyndrede graven og hvornår.
Ahmed ...
Men skal den undersøges ordentligt, må den flyttes.
Kom så, vi må løfte mumien.
Ved nekropolen i Asasif har Fahtys team gravet en uskadt mumie ud -
fra murbrokkerne i en plyndret grav.
Fahty vil vide, om mumien er gravens oprindelige ejer.
Det kan give et vink om, hvorvidt graven blev plyndret eller genbrugt.
Han har fået hjælp af antropolog Jesus Herrerin -
som har medbragt en højteknologisk røntgenscanner.
Med den bør han kunne se mumiens køn -
og hvor meget fysisk arbejde personen udførte.
Og han er allerede tilfreds.
90 procent af Egyptens mumier er ødelagt.
- 90 procent? - Ja.
Kun ti procent er så fine. Det er et kæmpestort fund.
Balsamører beviklede mumien med usædvanlig høj præcision.
- De beviklede endda fingrene separat. - Se fingrene.
Hver finger er individuelt beviklet og skilt fra de andre.
En mumie af den kvalitet kan være gravens oprindelige ejer.
Men de skal vide mere.
Jesus scanner omhyggeligt hele kroppen.
Flot billede.
Han må tage snesevis af billeder for at se, hvad der er under bandagen -
og finde mumiens identitet.
Ved nekropolen i det gamle Filadelfia -
undersøger Basem en plyndret grav.
Han har fundet en sær mumie, der kan give vigtige spor om-
hvornår og hvordan graven blev plyndret.
Men først må han flytte mumien fra gravkammeret.
Det er ikke sikkert at arbejde med fund -
under det her loft, så vi må tage den ud.
Kom så, Ahmed. Benene først.
Røvere har allerede rørt mumien, og den er meget skrøbelig.
Nej, nej.
En forkert bevægelse og den kan smuldre.
Og ud. Stop!
Gå ud.
Hent Muhammed til at tage midten.
Hurtigt, støt den midt på.
Godt. Og så ud.
Nu er mumien kommet ud i god behold -
og Basem kan se nærmere på den.
Mumien er vredet på en mærkelig måde.
Ansigtet vender nedad. Det er første gang jeg ser sådan en mumie.
Kroppen har ikke det vanlige udtryk. Det er meget mærkeligt.
Mumiens hals er drejet forsigtigt -
for at fjerne den værdifulde maske uden at ødelægge mumien.
For Basem antyder det, at graven blev plyndret for relativt nylig.
Grave, som blev røvet i oldtiden er normalt mere ødelagte -
med mumier, der er smadret bevidst.
Jeg tror, den blev plyndret for cirka 100 år siden.
Det er et stort fund. Det betyder, - at graven fra år 300 f. - Kr. -
beskyttede de døde mod røvere i 2000 år.
Først i moderne tid med moderne udstyr -
lykkedes det skattejægere at bryde ind.
For 100 år siden var det populært rundt om i verden -
at tage til Egypten og samle smukke genstande -
fra grave og andre steder.
Den såkaldte egyptomani blev udbredt i hele verden først i 1900-tallet -
og toppede i 1922, da Howard Carter fandt Tutankhamons grav.
I den periode tog europæiske opdagelsesrejsende -
utallige værdifulde ting fra oldtidens grave.
De endte på museer eller hos private samlere.
Denne mumie overlevede de moderne gravrøvere.
Nu vil Basem sikre, at den bevares for fremtiden.
Og derfor må den flyttes fra graven.
I Meidum -
følger John en smal tunnel dybt under en velbeskyttet grav.
Han vil vide, hvordan tyve plyndrede den for næsten 4500 år siden.
Den første udfordring var at nå midten af den stenfyldte mastaba.
Det er svært at forestille sig, hvordan de arbejdede i så trange rum.
Det må have været rædsomt med alt det støv i lungerne.
Sådan en udgravning kræver, at man flytter tonsvis af sten -
mens man risikerer, at tunnelen kollapser.
Det har krævet måneders farligt, vanskeligt arbejde.
Man kan stadig se mejselmærkerne på væggene.
De byggede tunnelen med det mest simple værktøj.
For enden af tunnelen går en lodret skakt seks meter lige ned.
Åh gud. Intet holder stigen.
Det er som at træde ned i mørket.
På bunden ser John noget utroligt.
Det er helt ufatteligt.
John har nået enden af røvernes tunnel.
Den har mødt gravens stenskjold med utrolig præcision.
Tyvene gravede en tunnel hele vejen -
gik ned i skakten, gravede denne smalle tunnel -
og ramte kalkstensskjoldet helt præcist.
Gravrøverne gravede sig ind under mastabaen på sydsiden -
og mejslede sig 18 meter lige frem gennem kalkstensbjerget.
Så stoppede de -
og gravede en skakt gennem det porøse fyld i fordybningen
indtil de nåede gravkammerets kalkstensvæg.
Forestil jer, at de lå på knæ her, hvor jeg ligger på knæ -
og slog vildt på kalkstenen med deres mejsler -
vel vidende, at bagved lå skatte, som ville forandre deres liv.
For at ramme gravkammeret så præcist med tunnelen -
mener John, at de havde en sjælden detaljeret viden om graven.
De må have haft insiderviden for at kunne finde vej.
Deres leder har vidst helt præcis, hvor tunnelen skulle ramme -
for den førte direkte til gravkammeret.
Indeni -
har gravkammeret en smuk finish i fint tilhugget kalksten.
Jeg er som et barn i en slikbutik.
Men John er ikke alene.
Der er snesevis af flagermus, og John er meget bange for dem.
Se dem. Du godeste, de er overalt.
I Deir el-Bahri i Luxor, ved Asasif-nekropolen -
har Jesus endelig sammenføjet snesevis af røntgenfotos -
og skabt en fuldstændig model af den mumie, Fahty fandt.
Han vil vide, om mumien er gravens ejer.
Det kan være et fingerpeg om, hvorvidt graven blev plyndret -
eller genbrugt.
Med en analyse af knoglerne -
kan Jesus fastslå mumiens køn og sociale status.
Det her er en hel mumie i vældig pænt stand.
Vi kan se kraniet, brystkassen ... Og det er en mand.
- Det er en mand? - Ja.
Det ser man tydeligt på hoftebenenes opbygning.
Knoglerne giver også fingerpeg om mandens sociale status.
Rygraden viser ingen tegn på slidgigt.
Knoglernes fine stand antyder, at denne mand -
aldrig udførte hårdt fysisk arbejde.
Han var sikkert en højtstående adelsmand.
Ejeren har været betydningsfuld, når han fik sådan et stort gravkammer.
Han har haft en god stilling og en høj social status.
Det tyder på, at mumien kan have været gravens oprindelige ejer.
Normalt havde mumier med høj status amuletter -
viklet ind ved brystet.
De bør kunne ses ved røntgen.
Har du set amuletter ved brystkassen?
Nej, desværre. Der er ingen amuletter.
Det har der måske været, men tyvene ...
... har taget dem. Ja, desværre.
Fund antyder en kompleks kæde af kriminalitet og andre hændelser.
Mumien var tilsyneladende gravens oprindelige ejer.
Men nogen flyttede den fra det første sted i kammeret -
og tyveknægte tog dens kostbare smykker.
Og resten af graven er næsten helt ødelagt.
For Fahty antyder det, at graven ikke kun blev tømt eller genbrugt en gang.
Den blev røvet og genbrugt flere gange gennem hundreder af år.
Ligesom pyramiderne tiltrak den avancerede grav folk.
Ikke kun røvere på skattejagt -
men også mennesker, der selv ville begraves i den.
Videre efterforskninger kan sige, om han er gravens ejer -
men alt skal analyseres.
Det vil tage tid for Fahty at skabe orden i det rod -
generationer af røvere har lavet.
Men for hvert nye spor og ved hjælp af ny teknik -
kommer han nærmere på at løse gåden om denne grav.
I Medium undersøger John -
hvordan oldtidens gravrøvere udførte et kup -
ved en af Egyptens største mastabaer.
Gravkammerets loft er fuldt af flagermus.
Jeg kan ikke lide flagermus. De er som store, flyvende edderkopper.
For 4500 år siden, i stedet for flagermus -
indeholdt graven skatte, som gyldne møbler og keramik.
Men for at få fat i det største bytte var der en sidste udfordring:
En enorm stensarkofag -
som indeholdt mumiens dødsmaske af guld og kostbare smykker.
Denne sarkofag i rød granit vejer over et tons.
Den er en af de største sarkofager i Egypten.
Men røverne kom alligevel ind -
og de efterlod et 4500 år gammelt vink om, hvordan de gjorde.
Se der. Fantastisk!
Det var den kølle, røverne brugte -
og de efterlod der.
Tyvene anvendte lange træpæle til at løfte låget af -
og understøttede den med trækøllerne.
Det er ret utroligt at forestille sig -
at låget lå oven på køllen ...
... nøjagtig som røverne efterlod den.
Det var et spektakulært kup, og de mange tusind år gamle beviser -
afslører, hvor stålsatte og forberedte røverne var.
Men hemmeligheden bag succesen -
var deres insiderviden om gravens opbygning.
Bevæbnede med den og løftet om store rigdomme -
havde gravbyggere ikke en chance.
Forestil jer, da de mavede sig frem og gik ind i kammeret.
Og der ventede skatte hinsides deres vildeste drømme -
som skulle ændre deres liv.
Ved nekropolen i antikkens Filadelfia har Basem opdaget -
at denne grav beskyttede deres døde i 2000 år -
før moderne skattejægere plyndrede den for 100 år siden.
Lad mig hjælpe.
Nu vil han sikre, at mumien bevares for fremtiden ...
Alle samtidig.
... ved at flytte den fra graven til et museum.
Så den skal hejses op gennem den 11 meter dybe skakt.
De fleste af os er lidt nervøse.
Jeg frygter lidt, at det er en vanskelig operation.
Derfor skal det gøres ordentligt.
Løft! Forsigtig, kassen er tung.
Kassen vejer 100 kilo, og de skal trække den op manuelt.
Pas på hænderne.
Løft! Godt ...
I kan se, hvor svær denne operation er.
Skakten er kun to meter bred og hugget i sten.
Ramler kassen ind i en væg, kan den kollapse.
Forsigtig, forsigtig.
Det er ikke sikkert.
Det er ikke sikkert at være her, når de hejser kassen op.
Det er den mest nervepirrende del at dagens opgave.
Er alt godt? Gudskelov.
Så godt.
Endelig er mumien oppe i sikkerhed.
Basem har opdaget, at denne enkle, hemmelige grav -
på sin vis var mere vellykket end de store pyramider.
Den beskyttede sine døde i 2000 år -
og nu kan i al fald nogle værdifulde genstande bevares for fremtiden.
Jeg tror, at der stadig er vidunderlige ting at finde.
Vores opgave er at passe på dem -
og dokumentere dem til kommende generationer.
Beskyttelsen af de døde i oldtidens grave forbliver en udfordring.
Men denne skjulte ørkengrav, som lå urørt i 2000 år, viser -
hvordan man tilpassede sine metoder for at overvinde røverne.
De tidligste grave, mastabaerne, kunne ikke holde røverne ude -
så man forbedrede designet.
Det næste blev pyramider med avancerede tyverisikringer -
i et forsøg på at beskytte gravene.
Men de store konstruktioner gjorde dem kun mere tiltrækkende.
Så med tiden gik man fra pyramider og templer -
og skjulte gravene i grundfjeldet i hellige og hemmelige dale.
For hver sæson, ved hjælp af ny teknologi -
forstår arkæologerne mere af den århundredlange kamp -
mellem gravbyggere og gravrøvere.
Hvordan de tidligste tyve med insiderviden -
kom ind i rigeste grave.
Hvordan rige grave blev åbnet og genbrugt gennem hundreder af år.
Og hvordan, mod slutningen af den egyptiske civilisation -
visse grave endelig kunne beskytte deres døde i årtusinder.
Tekster: Anne Jensen